3 72 
PIÈCES A L’APPUI. 
« Bien fust ore la terre de mon père escillie, 
n Toute la gent menue et morte et mal baillie , 
» Se la guerre ne fust accordée et paie 
» Où tant estour féistes, tante fiere assaillie , 
» Dont puis ai, mainte nuit, pour vostre amour veillie. » 
He Diex ! 
Qui d’amour sent dolour et paine 
Bien doit avoir joie prochaine. 
il Quant ferme fu la pais et la guerre fénie , 
ii Que toute fu montée la vostre baronnie , 
» Vo cor me présentastes où aine n'ot vilenie. 
n Mais jà ère pour vous de mon cuer desgarnie. > 
He diex ! 
Qui d’amour sent dolour et paine 
Bien doit avoir joie prochaine. 
ii Amis, vostre biautés me plait molt à retraire ; 
« Tant estes dous et frans, courtois et débonnaire, 
» Qu’onques rien envers moi ne voulsistes méfaire. 
ii Tant m’avez fait d’amour, ne me poez mesplaire , 
n Si que mon cuer ne puis de vostre amour retraire. » 
He Diex ! 
Qui d’amour sent dolour et paine 
Bien doit avoir joie prochaine. 
« He lasse ! que ferai? tant sui en grant destrèce ; 
» Amis, vo grant biautés, vos sens, vostre proesse 
» M’ont si féru d’un dart d’amour qu’el cuer me blece , 
» Se vous ne l’en jectez , n’est hons qui hors l’en mèce. 
» Car vous i avez mis et le fer et le flesche. » 
He Diex ! 
Qui d’amour sent dolour et paine 
Bien doit avoir joie prochaine. 
Queque la bele Idoine pleure et plaint et dolouse 
Le preu Garsilion qui tant aime et goulouse, 
A tant es-vous sa maistre de tost aler jalouse , 
Isnelement courant toute une voie herbouse , 
Et voit sa demoiselle en vie dolerouse. 
